টুথব্রাশ
নেপোলিয়ন বোনাপার্ট ঘোড়ার চুল দিয়ে তৈরী টুথব্রাশের সাহায্যে দাঁত পরিষ্কার রাখতেন বলে জানা যায়। তবে আধুনিক সভ্য সমাজে টুথব্রাশ প্রচলনের অনেক পূর্ব থেকেই বহুবিধ উপায়ে মুখের স্বাস্থ্য রক্ষা তথা দাঁতের পরিচর্যা করা হতো। সমগ্র বিশ্বের বিভিন্ন গবেষকদের কাছে টুথব্রাশের পূর্ব-পুরুষ হিসেবে বিভিন্ন উপকরণের বিষয়ে যথেষ্ট প্রমাণ রয়েছে। তন্মধ্যে - লাঠি চিবানো, গাছের চিকন ডাল, পাখির পালক, পশুর হাড় এমনকি প্রাণীদেহের আত্মরক্ষামূলক ধারালো কাঁটা অন্যতম। তৎকালে এগুলোর সাহায্যে টুথব্রাশের বিকল্প হিসেবে ব্যবহৃত হয়েছিল।
দি আয়রন ব্রিজ
আয়রন ব্রিজ (Iron Bridge) পশ্চিম ইংল্যান্ডের শ্রপশার কাউন্টির কোলব্রুকডেল শহরের কাছে সেভার্ন নদীর উপরে স্থাপিত একটি লোহার সেতু। এটি ছিল শিল্পবিপ্লব যুগে ইংল্যান্ডে নির্মিত প্রথম বড় আকারের লৌহ সেতু। আয়রন ব্রিজের মাধ্যমে লোহার কাঠামোগত ক্ষমতা প্রদর্শিত হয় এবং এর সূত্র ধরে পরবর্তীতে লন্ডনের প্যাডিংস্টন স্টেশন এবং ১৮৫১ সালের মেলায় ক্রিস্টাল প্যালেস নির্মাণ করা হয়।